# *Csanytelek Község Önkormányzata Jegyzőjétől*





***6647 Csanytelek, Volentér János tér 2. sz.***

## *🖀: 63/578-512, 06/20/3142365 Email: jegyzo@csanytelek.hu*

CS/82-11/2024.

**E l ő t e r j e s z t é s**

**Csanytelek Község Önkormányzata Képviselő-testülete**

**2024. április rendkívüli ülésére**

**Tárgy**: *kistérségi szélessávú internet hálózat nyilvános pályázati eljárásáról döntés*

**Tisztelt Képviselő-testület!**

Tájékoztatom Önöket arról, hogy **Szentes Kistérség Többcélú Társulása 2005. augusztus 12-ei dátummal nyújtotta be pályázatát** a GVOP-2005-4.4.2 kódszámú, „Szélessávú hálózat önkormányzatok általi kiépítésének támogatása Magyarország üzletileg kevésbé vonzó településein” című pályázati kiírásra „Szélessávú Internet-hálózat kiépítése a Szentesi, Csongrádi kistérség és Mindszent területén.”

A **projektben résztvevő települések, településrészek:** Szentes, Szegvár, Derekegyház (Tompaháttal együtt), Nagymágocs (Ótompaháttal együtt), Magyartés (Szentes), Árpádhalom, Eperjes, Fábiánsebestyén, Nagytőke, Dózsa-telep (Mindszent), Bokros (Csongrád), Felgyő, Tömörkény, Csanytelek község.

Saját forrás: 31.944 000,- Ft

Igényelt támogatás: 246. 000 000,- Ft

BM Önerő alap: 50.056.000,- Ft

Összesen **a projekt költségvetése: 328.000.000,- Ft**

Sikeres pályázat után az optikai hálózat üzemeltetését külső megbízott útján látták/látják el a települések.

**A tulajdonos önkormányzatok előzetesen kinyilvánították értékesítési szándékukat**.

**2023. januárjában első körben** lebonyolításra került egy nyilvános pályázati eljárás, melynek eredménytelenné nyilvánításáról, új pályázati eljárás elindításáról döntöttek a tulajdonos Önkormányzatok.

**Meghozott döntések:**

|  |  |  |
| --- | --- | --- |
| **Sorszám** | **Település** | **Határozat száma** |
| 1. | **Csongrád** | 73/2023. (IV.27.) |
| 2. | **Csanytelek** | 21/2023. (IV.28.) Ökt |
| 3. | **Felgyő** | 29/2023.(IV.27.) |
| 4. | **Tömörkény** | 22/2023. (IV.26) Kt. |
| 5. | **Szentes** | 47/2023. (IV.26) |
| 6. | **Árpádhalom** | 59/2023. (VII.12.) |
| 7. | **Derekegyház** | 34/2023.(IV.25.) |
| 8. | **Eperjes** | 33/2023.(IV.26.) |
| 9. | **Fábiánsebestyén** | 92/2023.(VI.27.) |
| 10. | **Nagymágocs** | 56/2023. (V. 04.) |
| 11. | **Nagytőke** | 30/2023. (V.22.) |
| 12. | **Szegvár** | 30/2023. (IV.27.) |
| 13. | **Mindszent** | 56/2023. (IV.26.) |

Miután minden Önkormányzat meghozta döntését **a hálózat második körös nyilvános pályáztatásával** **kapcsolatban**, 2023. novemberében megjelent a Hirdetmény, melynek hirdetményben való közzétételéről minden tulajdonos a helyben szokásos módon történő megjelenéséről gondoskodott.

Az elmúlt évben történt tulajdonosi kéréseknek megfelelve szélesebb körben került meghirdetésre a nyilvános pályázati eljárás:

* Délmagyarország kétszeri megjelenés,
* Magyar Nemzet kétszeri megjelenés,
* HVG kétszeri megjelenés.

A fentieken túl a pályázati dokumentáció közvetlenül a következő cégeknek elektronikus úton való megküldésére került sor:

* Vodafone Magyaroszág Zrt.
* Yettel Magyarország Zrt.
* Magyar Telecom Nyrt.
* MetalCom Zrt.
* Digi Kft.
* OPC NETWORKS Kft.
* WiNext Kft.

A pályázat beadási határideje**:** *2024. január 02. napja 12 óra volt.*

A pályázati felhívásban megjelöltek szerint a beérkezett pályázatok felbontására az ajánlattételi határidő lejártát követően Szentes Város Önkormányzata Képviselő-testülete Pénzügyi és Tulajdonosi, a Jogi és Ügyrendi, illetve a Városrendezési, – fejlesztési és Idegenforgalmi Bizottság elnökeiből, a bizottsági elnök által delegált tagokból értékelő bizottság került kijelölésre.

A beérkezettpályázatok *bontására 2024. 01. 03-. napján 10 órakor került sor a Szentesi Közös Önkormányzati Hivatal Műszaki Irodáján.*

A pályázatok bontását követően *a bontási jegyzőkönyv elektronikusan rendelkezésre állt.*

**Beérkezett ajánlatok adatai:**

|  |  |  |  |  |
| --- | --- | --- | --- | --- |
| **Pályázó neve** | **Bruttó bérleti díj összege** | **Vételár nettó összege** | **Vételár bruttó összege** | **Érvényesség** |
| OPC NETWORKS Kft. | 2 .180.590 Ft | 175.000 .000 Ft | 222.250. 000 Ft | Érvényes |
| Hirös-Net Kft. | 2. 180. 590 Ft |  |  | Érvényes |
| Hungarofiber Kft. |  | 10. 000. 000 Ft | 12.700.000 Ft | Érvénytelen |
| WiNext Kft. | 2 .921. 000 Ft | 30. 000 .000 Ft | 38.100.000 Ft | Érvénytelen |
| HungaroPower Kft. | 2. 413. 000 Ft |  |  | Érvénytelen |
| OROS-COM Kft. | 1. 905. 000 Ft | 50.000. 000 Ft | 63.500.000 Ft | Érvényes |

A megtekintett ajánlatot követően a pályázati értékelő bizottság az alábbi megállapításokat tette:

1. **OPC NETWORKS Kft.**  ajánlata érvényes.
2. **Hirös-Net Kft.** ajánlata érvényes.
3. **Hungarofiber Kft.:** ajánlata érvénytelen,

mert, a pályázati kiírás szerint két példányban kell benyújtani a pályázati anyagot, de a pályázó egy példányt nyújtotta be, valamint nem mutatta be a pályázó szervezetet. KSH szám önállóan nem került feltüntetésre, azonban cégkivonatból kiolvasható.

1. **WiNext Kft**.: ajánlata érvénytelen,

mert a pályázatban a KSH szám önállóan nem került feltüntetésre, azonban cégkivonatból kiolvasható. A pályázat a pályázó szerv bemutatását nem tartalmazza.

1. **HungaroPower Kft.**: ajánlata érvénytelen,

mert nem csatolta a pályázó szerv bemutatását, továbbá a KSH szám önállóan nem került feltüntetésre, azonban cégkivonatból kiolvasható.

1. **OROS-COM Kft.** ajánlata érvényes.

A pályázatok beérkezését követően a Szentesi Közös Önkormányzati Hivatal Műszaki Irodája 2024. január 12. napjára egyeztető megbeszélést kezdeményezett a települések delegált képviselőivel a további teendők átbeszélése végett. Az egyeztetésen elhangzottak alapján az OPC NETWORKS Kft-t nyilatkozattételre hívtuk fel a beadott ajánlatára vonatkozóan. Ezt követően 2024. február 14. napján ismételt egyeztetésre került sor, ahol az OPC NETWORKS Kft. is meghívást kapott és tisztázódott az Eladók és a Vevők álláspontja az adás-vétel tárgyában. Az egyeztetés eredményeként a mellékelt adás-vételi szerződés tervezet került összeállításra a vevő jogi képviselője által.

A pályázati felhívás alapján mint érintett *Képviselő-testületnek döntést kell hoznia a pályázati eljárás eredményességéről, illetve eredménytelelenségéről, esetleges értékesítésről, bérbeadásról.*

**Tisztelt Képviselő-testület!**

Indítványozom a tárgyi előterjesztésben, az ahhoz mellékletként csatolt adás-vételi szerződésben foglaltak megvitatását, a tárgyban *Pénzügyi Elenőrző, Foglalkoztatáspolitikai és Településfejlesztési Bizottság* határozatába rögzített támogató véleménye figyelembe-vételét, és a határozati javaslat változtatás nélküli elfogadását.

**…/2024. (IV. .. . ) Ökt határozat**

**Tárgy:** *kistérségi**szélessávú internet hálózat nyilvános pályázati eljárásáról döntés meghozatala*

**H a t á r o z a t i javaslat**

**Csanytelek Község Önkormányzata Képviselő-testülete** megtárgyalta a tárgyi előterjesztésben foglaltakat, döntésénél figyelembe-vette a *Pénzügyi Elenőrző, Foglalkoztatáspolitikai és Településfejlesztési Bizottság* előzetes támogató véleményét és az alábbi döntést hozta.

1. **Csanytelek Község Önkormányzata** **Képviselő-testülete** a 2023. novemberében meghirdetett, kistérségi szélessávú internet hálózat (optikai hálózat) értékesítése/és vagy hosszú távú bérleti hasznosítására kiírt nyilvános pályázati eljárást *eredményessé nyilvánítja.*
2. **Csanytelek Község Önkormányzata** **Képviselő-testülete** hozzájárul **Csanytelek Község Önkormányzata** tulajdonát képező hálózatrész értékesítéséhez az **OPC NETWORKS Kft.** (6000 Kecskemét, Széchenyi körút 29. a továbbiakban: Vevő) részére, **Csanytelek Község Önkormányzatát** illető tulajdoni hányad arányában **5.915.000.- Ft** (azaz: ötmillió-kilencszáztizenötezer forint) **vételárért**, melyet részletekben fizet meg a Vevő az előterjesztés 1. mellékleteként csatolt adásvételi szerződés tervezetében foglalt feltételek szerint.
3. A **Képviselő-testület**  felhatalmazza a település polgármesterét e tárgyi Képviselő-testületi határozatához 1. mellékletként csatolt adásvételi szerződés Képviselő-testület nevében történő aláírására.

Végrehajtás határideje: folyamatos

Végrehajtásért felelős: Erhard Gyula polgármester, Kató Pálné jegyző és Tápainé Karkas Krisztina

a Hivatal Ad- és Pénzügyi Iroda Vezetője

Beszámolás határideje: végrehajtást követő soros ülésen

A határozatról értesítést kap:

* Szentes Város Önkormányzata Képviselő-testülete a település Polgármestere által
* Szentes Város Önkormányzata Jegyzője és általa az illetékes Iroda
* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző és általa
* Tápainé Karkas Krisztina a Hivatal Adó- és Pénzügyi Iroda Vezetője (Helyben)
* OPC NETWORKS Kft.
* Hirös-Net Kft.
* Hungarofiber Kft.
* WiNext Kft.
* HungaroPower Kft.
* OROS-COM Kft.
* Irattár

C s a n y t e l e k, 2024. április 12.

Tisztelettel:

..................................................................

Kató Pálné jegyző